Yevro—2020. Angliya terma jamoasi Ukrainani yirik hisobda yengib, yarim finalga chiqdi. Harri Keyndan dubl

Yevro—2020 so‘nggi chorak finalidan o‘rin olgan Ukraina va Angliya o‘rtasidagi bahs 3-iyul, shanba kuni o‘tkazildi.

Uchrashuv debyutidayoq Harri Keyn inglizlarni oldinga olib chiqdi. Ikkinchi bo‘limning dastlabki daqiqasida Angliya ikkinchi to‘pni kiritdi: bu safar Harri Maguayr o‘z hisobiga gol yozdirib qo‘ydi.
Oradan ko‘p o‘tmay Keyn hisobni yirik ko‘rinishga olib keldi. 63-daqiqada Jordan Henderson yakuniy hisobni o‘rnatdi — 0:4.

Shu tariqa Garet Sautgeyt jamoasi to‘rtinchi yarim finalchiga aylandi. “Uch sherlar” final yo‘llanmasi uchun Daniyaga qarshi bahs olib boradi. Ikkinchi yarim final bahsi esa Italiya va Ispaniya o‘rtasida kechadi.

Yevro—2020
1/4 final bahsi
3-iyul, shanba
Gollar: 0:1 – 4 Keyn, 0:2 – 46 Maguayr, 0:3 – 50 Keyn, 0:4 – 63 Henderson.
Ukraina: Bushchan, Zabarniy, Krivsov (Sigankov, 36), Matviyenko, Karavayev, Shaparenko, Sidorchuk (Makarenko, 64), Zinchenko, Mikolenko, Yarmolenko, Yaremchuk.
Angliya: Pikford, Uoker, Stounz, Maguayr, Shou (Trippyer, 65), Fillips (Bellinghem, 65), Rays (Henderson, 57), Sancho, Maunt, Sterling (Reshford, 65), Keyn (Kelvert-Lyuin, 73).